Vakansiya: Proqram iştirakçıları ilə iş üzrə mütəxəssis
Azərbaycan Respublikası Elm və Təhsil Nazirliyi Dövlət Proqramı İdarəetmə Qrupu (DPİQ) proqram iştirakçıları ilə iş üzrə mütəxəssis vəzifəsi üçün vakansiya elan edir. 
İş barədə qısa məlumat:
· Qurum: Azərbaycan Respublikası Elm və Təhsil Nazirliyinin nəzdində Dövlət Proqramının İdarəetmə Qrupu (DPİQ). 
· İş rejimi: Tam iş günü  
· İş yeri: Bakı şəhəri
· Əmək haqqı: Namizədin bilik və bacarıqlarına uyğun olaraq müsahibə əsasında müəyyən ediləcəkdir. 

Əsas vəzifə və öhdəliklər:
· Təqaüd proqramı iştirakçılarının qəbul, qeydiyyat, təhsil müddəti və məzuniyyətədək bütün inzibati proseslərini koordinasiya etmək. 
· Müraciət sənədlərini yoxlamaq, seçim prosesini təşkil etmək, təqaüd müqavilələrini hazırlamaq və Nazirliyə təqdim etmək. 
· Proqram iştirakçıları ilə davamlı əlaqə saxlamaq, müqavilə dəyişiklikləri, universitet transferləri və digər inzibati məsələlər üzrə dəstək göstərmək. 
· Təqaüdçülərin qeydiyyat statusunu, akademik fəaliyyətini və proqram tələblərinə uyğunluğunu izləmək, universitetlərlə mütəmadi koordinasiya aparmaq. 
· Təhsil haqqı, yaşayış xərcləri, sığorta ödənişləri və digər maliyyə dəstəyi üzrə sənədləri yoxlamaq, ödəniş proseslərini maliyyə şöbəsi ilə koordinasiya etmək. 
· Təqaüd kartları ilə bağlı məsələlərin (təqdim edilməsi, dəyişdirilməsi və s.) həllini təşkil etmək. 
· Nazirlik, yerli və xarici universitetlər, eləcə də digər aidiyyəti tərəflərlə yazışmaları və koordinasiyanı həyata keçirmək. 
· Proqram iştirakçıları, maliyyə ödənişləri və müqavilələrin vəziyyəti üzrə məlumat bazasını idarə etmək, dövri hesabatlar hazırlamaq və proqram göstəricilərini təhlil etmək. 
· Proqram iştirakçısı məmnuniyyətinin qiymətləndirilməsi üçün sorğular keçirmək və proqramın təkmilləşdirilməsi üzrə təkliflər hazırlamaq. 
· Təqaüd proqramının tanıtım tədbirlərində iştirak etmək, təqdimatlar keçirmək, rəsmi məktublar hazırlamaq və sənədlərin elektron sənəd dövriyyəsi sistemi vasitəsilə rəsmiləşdirilməsini təmin etmək.

Namizədə dair tələblər:
· Təhsil, idarəetmə və ya əlaqəli sahə üzrə bakalavr dərəcəsi (magistr dərəcəsi üstünlükdür)
· MS Excel proqramını yüksək səviyyədə bilmək (formulalar, Pivot Table, məlumatların təhlili və hesabatların hazırlanması).
· Proqramların koordinasiyası, ali təhsil və ya dövlət sahəsində minimum 2–3 il iş təcrübəsi (təqaüd proqramları və ya beynəlxalq təhsil layihələri üzrə təcrübə üstünlükdür).
· Güclü təşkilatçılıq, ünsiyyət, problem həll etmə və detallara diqqət bacarıqları.
· Maliyyə prosesləri, universitet idarəçiliyi və maraqlı tərəflərlə əməkdaşlıq sahəsində biliklər üstünlük hesab edilir.
· Azərbaycan və ingilis dillərini sərbəst bilmək (əlavə xarici dil bilikləri üstünlükdür).

Müraciət qaydası:
· Namizədlərdən CV-lərini vakansiya.dp@edu.gov.az elektron poçt ünvanına göndərmələri xahiş olunur. 
· Məktubun mövzu hissəsində mütləq şəkildə “Vakansiya – Mütəxəssis” qeyd edilməlidir. 
· Son müraciət tarixi: 01.08.2026. 
Qeyd: Müraciət edən namizədlərdən yalnız ilkin seçimdən keçən şəxslərlə əlaqə saxlanılacaq və onlar müsahibəyə dəvət olunacaqdır. 







